Diari Oficial de la Generalitat Valenciana


Sumari del DOGV 9378, del 08-07-2022 (2022/6025)

RESOLUCIÓ de 22 de juny de 2022, del conseller d'Economia Sostenible, Sectors Productius, Comerç i Treball de modificació de la Resolució d'1 de desembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19. Expedient tipus CMBONO, per la qual es denega una ajuda a l'Ajuntament de Manises. Expedient CMBONO/2021/18/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6025


Data del document
:   22-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 22 de juny de 2022, del conseller d'Economia Sostenible, Sectors Productius, Comerç i Treball de modificació de la Resolució d'1 de desembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19. Expedient tipus CMBONO, per la qual es denega una ajuda a l'Ajuntament de Manises. Expedient CMBONO/2021/18/46. [2022/6025]  
  
  
  
Vist l'expedient CMBONO/2021/18/46 incoat com a conseqüència de la sol·licitud de subvenció formulada per l'Ajuntament de Manises presentada el 10 d'agost de 2021, convocada pel Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la covid-19, expedient CMBONO.  
  
Vist:  
1. Que la sol·licitud presentada per l'Ajuntament de Manises amb NIF G6936163R, tramitada mitjançant l'expedient CMBONO/2021/18/46 va ser denegada per Resolució de data 1 de desembre de 2021, del conseller d'Economia Sostenible, Sectors Productius, Comerç i Treball (DOGV 9230, 07.12.2021), de concessió de les ajudes previstes en el Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la covid-19, per no ser susceptible de suport l'actuació plantejada al tractar-se d'una subvenció concedida a una associació de comerç i no dels bons de comerç que estableix el article 2.2 del Decret 64/2021, del Consell de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la covid-19.  
2. Que aquesta Resolució és recorreguda en termini, en reposició, davant la secretària autonòmica d'Economia Sostenible, Sectors Productius, Comerç i Consum per Jesús Borràs i Sanchis, com a alcalde-president de l'Ajuntament de Manises, al·legant que en data 29 de desembre de 2020 se signa un conveni de col·laboració entre l'Ajuntament de Manises i l'entitat ASCOMA, per a posar en marxa la campanya «Comprar a Manises et dona més», que el seu objectiu és oferir descomptes als manisers i maniseres que compren en el comerç local perquè es beneficien en una compra posterior. Aquesta campanya es desenvolupa mitjançant la concessió d'una subvenció de 30.000 - a ASCOMA per part de l'Ajuntament de Manises de manera excepcional i per motius econòmics i socials per a incentivar l'economia del municipi després dels mesos de pandèmia per covid-19. La campanya es va posar en marxa el 7 de gener de 2021. En data 14 de juliol de 2021 es va adoptar l'acord de sol·licitar les ajudes extraordinàries a les administracions locals valencianes en matèria de comerç i artesania per a pal·liar els efectes de la covid 19.  
3. Que amb data 5 de maig de 2022 la secretària autonòmica d'Economia Sostenible, Sectors Productius, Comerç i Consum emet resolució estimant el recurs de reposició per Jesús Borràs i Sanchis, com a alcalde-president de l'Ajuntament de Manises amb NIF Q0393548Q, contra la Resolució de concessió d'ajudes del conseller d'Economia Sostenible, Sectors Productius, Comerç i Treball d'1 de desembre de 2021 i li concedix una subvenció per import de deu mil sis-cents setanta-set euros amb cinquanta cèntims (10.677,50 euros).  
  
  
Vistos els antecedents exposats, resolc:  
  
  
Primer  
Modificar la Resolució d'1 de desembre de 2021 i concedir a l'Ajuntament de Manises, amb NIF A9680861C, una subvenció per import de deu mil sis-cents setanta-set euros amb cinquanta cèntims (10.677,50 euros) que correspon al 50 % del pressupost elegible, segons el que estableix l'article 6 del Decret 64/2021.  
  
En aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en aquest decret no estan subjectes a l'article 107.1 del Tractat de Funcionament de la Unió Europea, atés que no suposen l'exercici d'una activitat econòmica en el sentit d'oferta de béns i serveis destinada a la consecució d'un benefici, ni suposen un avantatge econòmic a favor d'entitats que puguen falsejar la competència en els intercanvis comercials entre els estats membres.  
  
Segon  
Aquesta quantitat es finançarà amb càrrec a l'aplicació pressupostària 70.20.64.532.11.751.9 línia de subvenció de concessió directa S0565, «Entitat Locals. Despeses foment del comerç detallista (bons de comerç). Despeses Covid-19», del pressupost de despeses de la Generalitat per a l'exercici 2022.  
  
La present resolució posa fi a la via administrativa i s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de juny de 2022.- El conseller d'Economia Sostenible, Sectors Productius, Comerç i Treball: Rafael Climent González.